CELEX: 32020D1709
Language: et
Date: 2020-11-13 00:00:00
Title: Nõukogu otsus (EL) 2020/1709, 13. november 2020, millega nimetatakse ametisse Euroopa Majandus- ja Sotsiaalkomitee kaks liiget ajavahemikuks 21. septembrist 2020 kuni 20. septembrini 2025

17.11.2020   
               
               
                  ET
               
               
                  Euroopa Liidu Teataja
               
               
                  L 385/16
               
            
         NÕUKOGU OTSUS (EL) 2020/1709,
         13. november 2020,
         millega nimetatakse ametisse Euroopa Majandus- ja Sotsiaalkomitee kaks liiget ajavahemikuks 21. septembrist 2020 kuni 20. septembrini 2025
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 300 lõiget 2 ja artiklit 302,
         võttes arvesse nõukogu 21. mai 2019. aasta otsust (EL) 2019/853, millega määratakse kindlaks Euroopa Majandus- ja Sotsiaalkomitee koosseis (1),
         võttes arvesse Prantsuse Vabariigi ja Slovaki Vabariigi ettepanekuid,
         pärast konsulteerimist Euroopa Komisjoniga
         ning arvestades järgmist:
         
                     (1)
                  
                  
                     Euroopa Majandus- ja Sotsiaalkomitee praeguste liikmete ametiaeg lõppes 20. septembril 2020.
                  
               
                     (2)
                  
                  
                     2. oktoobril 2020 võttis nõukogu vastu otsuse (EL) 2020/1392, millega nimetatakse ametisse Euroopa Majandus- ja Sotsiaalkomitee liikmed ajavahemikuks 21. septembrist 2020 kuni 20. septembrini 2025 ning tunnistatakse kehtetuks ja asendatakse nõukogu 18. septembril 2020 vastuvõetud otsus, millega nimetatakse ametisse Euroopa Majandus- ja Sotsiaalkomitee liikmed ajavahemikuks 21. septembrist 2020 kuni 20. septembrini 2025 (2). Nõukogu võttis 22. oktoobril 2020 ja 30. oktoobril 2020 vastu kaks täiendavat otsust, millega nimetatakse ametisse Euroopa Majandus- ja Sotsiaalkomitee liikmed ajavahemikuks 21. septembrist 2020 kuni 20. septembrini 2025 (3). Vabaks jäi üks Euroopa Majandus- ja Sotsiaalkomitee liikmekoht Prantsuse Vabariigi jaoks ja üks Slovaki Vabariigi jaoks, mis oli vaja täita vastava ametisse nimetamise otsusega, mida kohaldatakse tagasiulatuvalt alates 21. septembrist 2020.
                  
               
                     (3)
                  
                  
                     10. septembri 2020. aasta kirjaga tegi Slovaki Vabariik ettepaneku nimetada Juraj SIPKO Euroopa Majandus- ja Sotsiaalkomitee liikmeks ajavahemikuks 21. septembrist 2020 kuni 20. septembrini 2025, et täita oma liikmete nimekiri.
                  
               
                     (4)
                  
                  
                     18. septembri 2020. aasta kirjaga tegi Prantsuse Vabariik ettepaneku nimetada Bruno CHOIX Euroopa Majandus- ja Sotsiaalkomitee liikmeks ajavahemikuks 21. septembrist 2020 kuni 20. septembrini 2025, et täita oma liikmete nimekiri,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga nimetatakse järgmised liikmesriikide kaupa loetletud isikud Euroopa Majandus- ja Sotsiaalkomitee liikmeteks ajavahemikuks 21. septembrist 2020 kuni 20. septembrini 2025:
            PRANTSUSMAA
            Bruno CHOIX
            Union des Entreprises de Proximité (U2P)
            SLOVAKKIA
            Juraj SIPKO
            Director, Institute of Economic Research of the Slovak Academy of Science.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 21. septembrist 2020.
         
         
            Brüssel, 13. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 139, 27.5.2019, lk 15.
         
            (2)  ELT L 322, 5.10.2020, lk 1.
         
            (3)  Nõukogu 22. oktoobri 2020. aasta otsus (EL) 2020/1555, millega nimetatakse ametisse Euroopa Majandus- ja Sotsiaalkomitee liige ajavahemikuks 21. septembrist 2020 kuni 20. septembrini 2025 (ELT L 355, 26.10.2020, lk 1), ning nõukogu 30. oktoobri 2020. aasta otsus (EL) 2020/1636, millega nimetatakse ametisse Euroopa Majandus- ja Sotsiaalkomitee liige ajavahemikuks 21. septembrist 2020 kuni 20. septembrini 2025 (ELT L 369, 5.11.2020, lk 1).